Peame Misjonikeskuses arvestama tõsiasjaga, et meie inim- ja rahaline ressurss on kasin. Elame peamiselt välisannetajate toest, viimastel aastatel on siiski kasvanud Eestist tulev toetus. Me ei konkureeri kogudustega, vaid pakume omapoolset abi, et koos misjonitööd arendada. See tähendab, et me ei korralda koguduses või praostkonnas misjoniüritusi üksinda, vaid koos kohaliku koguduse või praostkonnaga. Seda sellepärast, et meil ei ole selleks vahendeid, ja teiseks - kohalik  vastutus on ikkagi peamine, mida väärtustame ja tahame toetada.